EkBass/fiwiki-20250220-pages-articles huggingface dataset:
Kysy kirjastonhoitajalta

Kysy kirjastonhoitajalta on suomalaisten kirjastojen yhteinen palvelu. Mukana on kaupungin- ja kunnankirjastoja, erikoiskirjastoja ja tietopalveluryhmiä. Lista vastaajakirjastoista löytyy sivulta Vastaajakirjastot. Yleiset kirjastot ovat mukana maantieteellisesti koko Suomen alueelta Lapista etelään saakka. Mukana on myös erikoisaiheisiin erikoistuneita kirjastoja ja ryhmiä, esimerkiksi Eduskunnan kirjasto, musiikkikirjastovastaajat, Geologian tutkimuslaitoksen kirjasto. Vastaajakirjastoja on palvelussa yli 70 ja vastaajia yli 200 vuosittain. Kysymyksiä tulee palveluun kaikista aiheista. Kysy kirjastonhoitajalta -palvelussa on vastattu kysymyksiin vuodesta 1999. Kysymykset vastauksineen on tallennettu suurelta osin julkiseen arkistoon, jossa niitä voi käydä lukemassa. Vastauksia on luettavissa yli 60 000. Vastausarkiston ajatuksena on tuoda tieto helposti myös muiden tiedontarvitsijoiden käyttöön. Siksi valmiita vastauksia voi selailla eri tavoin (uusimmat ensin, luetuimmat, peukutetuimmat, eniten kommentoidut). Tarjolla on haku ja sanalistaus, johon kerääntyvät asiasanat, joilla kysymys- ja vastausparit kuvaillaan. Kysy kirjastonhoitajalta -palvelu kuuluu osana Kirjastot.fi-palveluihin. Kirjastot.fi tuottaa verkkopalveluita kaikkien suomalaisten kirjastojen käyttöön. Kirjastot.fi-palvelukokonaisuus on opetus- ja kulttuuriministeriön rahoittama. Kirjastot.fi vastaa Kysy kirjastonhoitajalta -palvelun tekniikasta ja sisällön valvonnasta sekä vastaamisen organisoinnista, mutta kirjastojen työntekijät hoitavat kysymyksiin vastaamisen. Kysy kirjastonhoitajalta toimii kolmella kielellä, suomeksi, ruotsiksi ja englanniksi. Vastauksia löytyy arkistosta toki muillakin kielillä italiasta saamen kielelle. Kysy kirjastonhoitajalta -palvelun ydinajatuksena on tuoda tieto, sen etsiminen ja löytyminen kaikkien saavutettaville. Perustehtävä on viitata lähteisiin ja näin kertoa tiedonetsijälle, mistä kannattaa etsiä ja mikä on luotettava lähde. Kysymyksiin pyritään vastaamaan kolmen arkipäivän sisällä. == Lähteet == * Kysy kirjastonhoitajalta -info * Kirjastot.fi-toimitus * Kysy kirjastonhoitajalta -toimintakertomukset * Kysy kirjastonhoitajalta 20 vuotta -historiikki == Aiheesta muualla == * Kysy kirjastonhoitajalta https://www.kirjastot.fi/kysy * Kysy kirjastonhoitajalta -vastaukset https://www.kirjastot.fi/kysy/vastaukset * Kysy kirjastonhoitajalta -haku https://www.kirjastot.fi/kysy/haku * Kysy kirjastonhoitajalta -asiasanat https://www.kirjastot.fi/kysy/asiasanat * Fråga bibliotekarien * Ask a Librarian https://www.libraries.fi/ask Luokka:Kirjastotoimi Luokka:Neuvontapalvelut Luokka:Suomalaiset verkkosivustot
Xochipili

Xochipili tai Xochipilli oli taiteen, pelien, kauneuden, tanssin, kukkien ja laulun jumala asteekkien mytologiassa. Hänen vaimonsa oli ihminen nimeltä Mayahuel ja hänen kaksoissiskonsa Xochiquetzal. Hän oli myös homoseksuaalisuuden ja mies-prostituution suojelija.Greenberg, David (1990). The Construction of Homosexuality. Chicago: University of Chicago Press. p. 165. ISBN 0-226-30628-3. Xochipilli, ”Kukkaisprinssi” on myös yksi kolmestatoista päivän tuntien vartijasta. Hänen kasvoilleen maalattu kuvio muistuttaa perhosta. Yksi hänen hahmoistaan on Macuilxochitl (“viisi kukkaa”). Hänellä on sauva, jonka kärki on upotettu ihmisen sydämeen eli elämän symboliin.Lurker 1987, s. 203 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== ==Aiheesta muualla== Luokka:Asteekkien jumalat
Ford EXP

Ford EXP on Fordin vuosina 1981–1988 valmistama coupé-korinen automalli, joka perustuu tekniikaltaan pohjoisamerikkalaiseen Ford Escortiin. Sitä myytiin lyhyen aikaa myös nimellä Mercury LN7. Mallin seuraajaksi tuli Ford Probe. Moottorina oli aluksi sama 1,6-litrainen (70 hv) kuin Escortissa. Se ei antanut kummoista suorituskykyä, etenkin kun EXP oli noin 90 kiloa Escortia painavampi. Keväällä 1982 tuli saataville 80-hevosvoimainen versio, josta vuonna 1983 esiteltiin lisäksi 88-hevosvoimainen ruiskutusversio. Mercury LN7:n tuotanto päättyi kesällä 1983 alhaisten myyntilukujen vuoksi. Vuonna 1984 esiteltiin EXP Turbo, jossa moottorin teho oli 122 hevosvoimaa. EXP kävi vuonna 1985 läpi kasvojenkohotuksen, jossa sitä nykyaikaistettiin muun muassa uusilla ajovaloilla, etusäleiköllä ja puskureilla. Uutena moottorina oli 1,9-litrainen (90/106 hv), jonka suurempitehoisen version teho nousi 115 hevosvoimaan vuonna 1987. == Lähteet == == Aiheesta muualla == EXP Luokka:S-segmentin autot Luokka:1980-luvun autot
Coyolxauhqui

Coyolxauhqui oli Coatlicuen ja Mixcoatlin tytär. Hän oli Centzonhuītznāhuanien johtaja. Hän hyökkäsi veljiensä kanssa heidän äitinsä, Coatlicuen, kimppuun kun he saivat kuulla että hän oli raskaana. == Lähteet == Luokka:Kuun jumalattaret
Mercury Topaz

Mercury Topaz on Mercuryn vuosina 1983–1994 valmistama ylemmän keskiluokan automalli, joka korvasi Mercury Zephyrin. Se oli ylellisempi versio Ford Temposta, joka perustuu pohjoisamerikkalaiseen Ford Escortiin. Topazin seuraajaksi tuli Mercury Mystique. == Mercury Topaz I (1983–1987) == Ensimmäisen sukupolven Topaz esiteltiin sisarmallinsa Ford Tempon kanssa vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Zephyrissä, vaikka ulkomitoiltaan Topaz olikin pienempi. Muotoilultaan mallit edustivat Fordin uutta tyylisuuntaa, joka näkyi myös myöhemmin esitellyssä Ford Tauruksessa. Vuonna 1986 Topazia uudistettiin keulan ja perän osalta muun muassa uusin ajovaloumpioin. Mallivalikoimaa täydennettiin nelivetoisella versiolla. == Mercury Topaz II (1988–1994) == Toisen sukupolven Topaz esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli. Nelivetoinen versio poistui mallivuoden 1991 valikoimasta. Vuonna 1992 Topaz sai muun muassa uuden etusäleikön. == Lähteet == == Aiheesta muualla == Topaz Luokka:D-segmentin autot Luokka:1980-luvun autot Luokka:1990-luvun autot
Vice – vallan oikeat kasvot

Vice – vallan oikeat kasvot on vuonna 2018 ensi-iltansa saanut elämäkerrallinen draamakomediaelokuva, jonka on käsikirjoittanut ja ohjannut Adam McKay. Se kertoo Yhdysvaltain entisestä varapresidentistä Dick Cheneystä. Cheneyn roolia esittää Christian Bale ja muissa päärooleissa esiintyvät Amy Adams, Steve Carell, Sam Rockwell, Alison Pill ja Jesse Plemons. Vice sai ensi-iltansa Yhdysvalloissa 25. joulukuuta 2018. Elokuvan ensi-ilta Suomessa oli 22. helmikuuta 2019. Elokuva sai kahdeksan Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, miespääosasta (Bale), naissivuosasta (Adams), miessivuosasta (Rockwell) ja alkuperäisestä käsikirjoituksesta. Christian Bale palkittiin Dick Cheneyn roolistaan parhaan musikaali- tai komediaelokuvan miespääosan Golden Globella. == Rooleissa == == Lähteet == == Aiheesta muualla == * Luokka:Vuoden 2018 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamakomediaelokuvat Luokka:Golden Globe -palkitut elokuvat Luokka:Satiiriset elokuvat Luokka:Adam McKayn ohjaamat elokuvat
Paizo Publishing

Paizo Publishing on yhdysvaltalainen Redmondissa toimipaikkaansa pitävä roolipelikustantaja, joka tunnetaan Pathfinder RPG -pelistä. Lisa Stevens perusti Paizon vuonna 2002 jatkaakseen roolipeliaiheisten lehtien julkaisemista, joista Wizards of the Coast oli luopumassa leikatakseen kustannuksiaan. Tieteisroolipeli Starfinder Roleplaying Game julkaistiin 17. elokuuta 2017. == Lähteet == Luokka:Roolipelikustantamot Luokka:Yhdysvaltalaiset kustantamot
Hugo Blankett

Hugo Frithiof Blankett, ent. Blanquette (5. kesäkuuta 1872 Hämeenlinna – 22. kesäkuuta 1949 HelsinkiYlioppilasmatrikkeli 1853–1899 (Viitattu 3.10.2018)) oli suomalainen vuori-insinööri ja teollisuusneuvos, joka toimi kauppa- ja teollisuushallituksen ylijohtajana. Blankettin vanhemmat olivat Johann Heinrich Christoffer Blanquette ja Marie Louise Salin ja puoliso vuodesta 1898 Bertha Augusta Jung. Blankett valmistui diplomi-insinööriksi Polyteknillisestä opistosta 1894, filosofian kandidaatin ja vuoritutkinnon hän suoritti 1895 ja vuori-insinöörin tutkinnon Tukholmassa 1897. Blankett teki useita opintomatkoja ennen vuosisadan vaihetta ja toimi Putilovin tehtaan teknillisenä johtajana Vitelessä 1898–1900. Suomen Kiviteollisuus -yhtiön johtajana hän työskenteli 1900–1914. Blankett oli vuori-intendentin konttorin vuori-intendentti vuodesta 1914 ja vuodesta 1918 kauppa- ja teollisuushallituksen teollisuusneuvos. Keskusviraston vt. ylijohtajana Blankett toimi 1922–1926. Hän osallistui myös kunnalliselämään Espoossa ja Kauniaisissa. Blankett oli Virkamiesyhdistysten keskusliiton perustajia 1917 ja yhdistyksen hallituksen jäsen 1917–1924, toimien hallituksen varapuheenjohtajana 1923–1924.Kuolleita. Helsingin Sanomat, 29.6.1949, s. 2. ==Lähteet== Luokka: Suomalaiset virkamiehet Luokka: Suomalaiset insinöörit Luokka: Suomalaiset yritysjohtajat Luokka: Valtionlaitosten johtajat Luokka:Vuonna 1872 syntyneet Luokka:Vuonna 1949 kuolleet
Ernst Borenius

Ernst Theodor Borenius (14. toukokuuta 1858 Porvoo – 23. helmikuuta 1925 HelsinkiYlioppilasmatrikkeli 1853–1899 (Viitattu 3.10.2018)) oli suomalainen juristi ja pankinjohtaja. Ernst Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström ja puoliso vuodesta 1889 Ida Sofia Pesonius (k. 1909). Borenius tuli ylioppilaaksi 1874 Porvoon lyseosta. Hän valmistui filosofian kandidaatiksi 1880 ja lakitieteen kandidaatiksi 1887 ja sai varatuomarin arvon 1889. Borenius toimi asianajajana Helsingissä 1889–1890 ja Tampereella 1898. KOP:n johtokunnan jäsen Borenius oli 1891–1898 ja Tampereen Osake-Pankin pääjohtaja 1898–1918. Helsingin Osakepankin Hyvinkään konttorin johtajaksi Borenius tuli vielä 1920, jäätyään jo eläkkeelle pääjohtajana työstään ja muutettuaan Tampereelta kotikaupunkiinsa Porvooseen.Ernst Borenius. Helsingin Sanomat, 25.2.1925, s. 4. ==Lähteet== Luokka: Suomalaiset juristit Luokka: Suomalaiset asianajajat Luokka: Suomalaiset pankinjohtajat Luokka: Suomalaiset asianajajat Luokka:Vuonna 1858 syntyneet Luokka:Vuonna 1925 kuolleet
Unitarian Universalist Church of Arlington

Unitarian Universalist Church of Arlington on unitaariseurakunta Arlingtonin piirikunnassa Virginiassa. Kansalaisoikeusliikkeen aikana UUCA oli ainoa kirkko Virginiassa, joka kannatti rotuerottelun lopettamista. Brutalistista tyylisuuntausta edustavan kirkkorakennuksen suunnitteli arkkitehti Charles M. Goodman, joka uransa aikana piirsi vain kolme kirkkoa, joista UUCA on ainoa Virginiassa. Kirkko lisättiin historiallisten rakennusten Virginia Landmarks Register -luetteloon vuonna 2014. Kirkko kuuluu myös National Register of Historic Places -rekisteriin. Korkeimman oikeuden kiellettyä rotuerottelun julkisissa kouluissa, osavaltion kuvernööri kysyi virginialaisten mielipiteitä ja UUCA oli ainoa kirkko Virginiassa, joka kannatti rotujen integraatiota. 2000-luvulla kirkko on tehnyt yhteistyötä seksuaalivähemmistöjen kanssa. == Lähteet == == Aiheesta muualla == * Unitarian Universalist Church of Arlington Luokka:Arlingtonin piirikunnan rakennukset ja rakennelmat Luokka:National Register of Historic Places -kohteet Virginiassa Luokka:Yhdysvaltain kirkot Luokka:Kristinusko Virginiassa Luokka:Unitarismi
Denson Seamount

Denson Seamount on yksi Kodiak-Bowie Seamount -ketjun vedenalaisista tulivuorista, jonka arvioitu ikä on 18 miljoonaa vuotta. Se sijaitsee ketjun eteläpäässä Kanadan ja Yhdysvaltojen välisellä rajalla. Vuonna 2004 Gulf of Alaska Seamount Expedition tutki sen vedenalaisia purkauksia.http://oceanexplorer.noaa.gov/explorations/04alaska/welcome.html 6\. elokuuta 2004 DSV Alvin laskeutui lähellä Denson Seamountia ja keräsi basalttikalliota yrittäen määrittää Seamountin iän. Haku oli vaikeaa, koska suolainen vesi oli muuttanut vulkaanista kiviä ajan mittaan, mutta he määrittivät laboratoriokokeissa, että Denson Seamount oli noin 18 miljoonaa vuotta vanha. == Lähteet == == Aiheesta muualla == * Viralliset kotisivut Luokka:Tyynimeri Luokka:Yhdysvaltain tulivuoret
Sevrier

Sevrier on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta sijaitsee Lac d’Annecy -järven rannalla, noin 5 kilometriä Annecyn kaupungista etelään. ==Historia== Sevrier tunnettiin jo Rooman valtakunnan aikaan, sillä Annecyn ja Favergesin välinen tie kulki sen läpi. Sevrierissä on kuitenkin ollut asutusta jo paljon tätä aikemminkin, sillä sen alueella on kaksi UNESCOn maailmanperintökohteeksi valittua esihistoriallista Alppien paalutaloa, joita on listattu kaikkiaan 111 kappaletta. Tour de France 2018 Vuonna 1796 Quintalin kunnassa perustettu Paccard-kellovalimo siirrettiin vuonna 1989 Sevrieriin. Vuosittain valimossa valmistetaan satoja kelloja, ja niistä menee noin 70 % vientiin. Kaikkiaan Paccard-kellovalimo on valmistanut 120 000 kelloa. Paccard - historia Kaupungintalon aukiolla on iso graniittipallo, joka painaa lähes 40 tonnia ja on halkaisijaltaan kolme metriä. Graniittipallo valmistettiin vuosien 1965 ja 1968 välisenä aikana. ==Tunnettuja kuntalaisia== * André Dussollier (s. 1946), näyttelijä ==Ystävyyskaupungit== Kunnan kotisivut * Guilvinec (Ranska) * Lac-Beauport (Kanada) * Schluchsee (Saksa) ==Aiheesta muualla== ==Lähteet== Luokka:Haute-Savoien kunnat
Esmeralda Bank

Esmeralda Bank on merenalainen tulivuori noin 37 kilometriä länteen Tinianiresta Pohjois-Mariaanien saarilta. Se sijaitsee Mariaanien kaaren eteläpäässä. Korkein huippu on noin 43 metriä merenpinnan alapuolella. == Viimeinen tunnettu aktiivisuus == 26\. toukokuuta 1987 lentäjä havaitsi voimakasta kuplimista ja värjäytyneen veden Esmeralda Bankista. == Lähteet == Luokka:Pohjois-Mariaanien maantiede Luokka:Yhdysvaltain tulivuoret
Babylon Berlin

Babylon Berlin on saksalainen historiallinen rikosdraamasarja, joka perustuu Volker Kutscherin romaaneihin. Kansainväliseksi menestyssarjaksi noussut, vuonna 2017 alkanut Babylon Berlin on Saksan historian kallein televisiosarja. Sarjan tapahtumat alkavat vuoden 1929 huhtikuusta Weimarin tasavallasta, ja etenevät kolmen ensimmäisen tuotantokauden aikana lokakuun loppulle vuonna 1929. Neljäs kausi kuvaa vuoden 1931 tapahtumia ja viides kausi tullee kuvaamaa vuoden 1933 tapahtumia, jolloin natsit nousivat valtaan. Sarja alkoi lokakuussa 2017 Sky Onella ja Das Erstella Saksassa ja Itävallassa. Sky Atlantic on näyttänyt sarjaa Isossa-Britanniassa ja Irlannissa. Keväällä 2018 Netflix hankki oikeudet sarjaan. Suomessa sarjaa esittävät Yle TV1 ja Yle Areena marraskuusta 2018 lähtien. Saksan lisäksi Babylon Berlin on Manner- Euroopan kallein televisiosarja sekä kallein ei-englanninkielinen televisiosarja. Sarjan budjetti oli lähes 40 miljoonaa euroa. Rahalla on tehty suuria joukkokohtauksia ja todella realistisia lavasteita, jotka esittävät lähes sadan vuoden takaista Berliiniä. Sarjan ulkokohtausten kuvaamista varten Babelsbergin studioille rakennettiin 15 000 neliömetriä katuja ja rakennusten julkisivuja. Babylon Berlinin päähenkilöitä ovat sodassa traumatisoitunut rikoskomisario Gereon Rath (Volker Bruch) ja köyhistä oloista tuleva Charlotte Ritter (Liv Lisa Fries), joka työskentelee poliisin sihteerinä ja yöllä prostituoituna. Sarjan kahdella ensimmäisellä tuotantokaudella Rath tutkii berliiniläisestä kanavasta löytyneen ruumiin murhaa, mihin sekoittuu niin venäläisiä emigrantteja, trotskilaisia kuin Reichswehrkin. Kolmannella kaudella Rath tutkii näyttelijän murhaa. Sarjan kaksi ensimmäistä tuotantokautta perustuvat Kutscherin romaaniin Babylon Berlin ja kolmas tuotantokausi romaaniin Mykkä kuolema. Sarjan neljäs tuotantokausi julkaistiin Netflix-suoratoistopavelussa lokakuussa 2022, ja YLE TV1 esittää sitä heinäkuusta 2023 alkaen. Neljäs tuotantokausi perustuu Kutscherin romaaniin Goldstein. == Päärooleissa == == Lähteet == Luokka:2020-luvun rikossarjat Luokka:Romaaneihin perustuvat televisiosarjat Luokka:ARD:n televisio-ohjelmat Luokka:2010-luvun saksalaiset rikossarjat
SnatchBot

SnatchBot-ohjelmisto on ilmainen, pilvipalveluperusteinen chatbottien luomistyökalu, joka on suunniteltu sosiaalisille verkostoille."Five Situations Where You Should Use a Chatbot" telegraph.co.uk , 3 January 2018.Conor Kostick , "Five Situations Where You Should Use a Chatbot" chatbotsmagazine.com , 13 June 2017.Joe Crawford "How to build a Facebook Messenger Chatbot without coding" chatbotslife.com/. == Historia == Henri Ben Ezran ja Avi Ben Ezran vuonna 2015 perustama SnatchBot on yksi Israelin Herzliyasta tulevista uusista teknologiayrityksistä."Using chatbots in the banking industry" us.blastingnews.com , 12 July 2017."The Future of Chatbots" us.blastingnews.com , 31 May 2017. Heinäkuussa 2017 SnatchBot sponsoroi Saksan Berliinissä pidettyä Chatbot Summit-tapahtumaa."Will 2017 be the year of the chatbot?" chatbotsmagazine.com , 18 July 2017. Joulukuussa 2017 yli 30 miljoonaa loppukäyttäjää oli ollut vuorovaikutuksessa SnatchBot-alustalla luotujen chatbottien kanssa. Murray Newlands , "These Chatbot Usage Metrics Will Change Your Customer Service Strategy" forbes.com. == Palvelut == SnatchBot auttaa käyttäjiä rakentamaan botteja Facebookin Messengeriin, Skypeen, Slackiin, tekstiviesteihin, Twitteriin ja muihin sosiaalisiin verkostoihin.Chris Knight , "Chatbots rising globally as proof of cost and time savings mount up" themessage.io.Branislav Srdanovic , "Chatbots rising globally as proof of cost and time savings mount up" elearningindustry.com."It's time for Parentbot! A chatbot for parents" chatbotslife.com. SnatchBot tarjoaa myös ilmaisia luonnollisen kielen käsittelyn malleja."SnatchBot's vision of the future of business communications" telegraph.co.uk. Yrityksen koneoppimistyökaluihin yhdistettynä alustalla voi luoda chatbotteja, jotka voivat analysoida käyttäjän tarkoitusperiä."SnatchBot: Free and Accelerated Chatbot Adoption" customer- experience-management.cioreview.com. == Katso myös == *Chatbot *Facebook Messenger == Lähteet == Luokka:Yhteisöpalvelut
Duingt

Duingt on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta sijaitsee Lac d’Annecy -järven rannalla, noin 12 kilometriä Annecyn kaupungista etelään. Kunnan nähtävyyksiä on linna Château de Châteauvieux, joka tunnetaan myös nimellä Château de Ruphy. Se on 1000-luvulta peräisin oleva keskiaikainen linna, joka oli tuolloin strategisesti tärkeällä paikalla Geneven kreivikunnassa. 1500-luvulle saakka linna kuului Geneven kreivien vasallien hallintaan. Nykyään linna on yksityisomistuksessa. Linna on myös inspiroinut useita taiteilijoita, kuten Cezannea.Tour de France 2018 ==Aiheesta muualla== ==Lähteet== Luokka:Haute- Savoien kunnat
Tapani Vanha-Perttula

Tapani Vanha-Perttula (29. toukokuuta 1935 Humppila – 11. helmikuuta 1990 Kuopio) oli suomalainen lääketieteen ja kirurgian tohtori ja Kuopion yliopiston rehtori vuosina 1974–1981. (vaatii tilaamisen) Vanha-Perttula kirjoitti ylioppilaaksi Lauttakylän yhteiskoulusta vuonna 1954, valmistui Turun yliopistosta lääketieteen lisensiaatiksi vuonna 1961 ja väitteli lääketieteen ja kirurgian tohtoriksi vuonna 1966. Vuonna 1968 hän sai sisätautien lääkärin oikeudet. Vuonna 1967 hänet nimitettiin anatomian dosentiksi ja vuonna 1971 apulaisprofessoriksi. Vanha-Perttula nimitettiin vuonna 1972 anatomian professoriksi ja laitoksen esimieheksi yhtenä neljästä ensimmäisestä korkeakoulun professorista. Hän toimi korkeakoulun rehtorina vuosina 1974–1981, joka oli sen ripeimmän rakentamisen aikaa. Noina vuosina hän toimi myös korkeakoulun rakentamisen neuvottelukunnan asiantuntijana, ja neuvottelukunnan puheenjohtaja hän oli vuosina 1981–1982. Hänen rehtorikaudellaan alkoi Kuopiossa myös yhteiskuntatieteellinen koulutus. Vanha-Perttula sai Suomen Akatemian varttuneen tieteenharjoittajan apurahan vuosina 1982, 1983 ja 1987. Keskeinen tutkimuskohde oli lisääntymisbiologia ja siihen liittyvä sisäeriterauhastoiminta. Tutkimus keskittyi sukusolujen kehitykseen, kypsymiseen ja säätelyyn sekä hedelmöitykseen ja alkioiden kasvuun. Käytännön sovellutuksena on kehitetty keinohedelmöitystä ja lisääntymishäiriöiden diagnostiikkaa ihmisellä ja kotieläimillä. Vanha- Perttula oli Kuopion yliopiston eläinlääketieteellisen koetilan johtokunnan puheenjohtaja vuodesta 1986 ja Suomen Endrokrinologiyhdistyksen puheenjohtaja vuodesta 1985. Unkarilaisen Pecsin yliopiston lääketieteen kunniatohtoriksi hänet vihittiin vuonna 1984. Ansioistaan hänelle on myönnetty Suomen Valkoisen Ruusun ritarikunnan komentajamerkki. Vanha-Perttula toimi yliopistollisten tointen lisäksi useita vuosia muun muassa Pohjois-Savon maakuntarahaston puheenjohtajana. Vanha-Perttula sai surmansa hirvionnettomuudessa Kuopiossa Sorsasalon kohdalla. == Lähteet == Luokka:Suomalaiset lääkärit Luokka:Kuopion yliopiston professorit Luokka:Suomalaiset professorit Luokka:Suomen yliopistojen rehtorit ja kanslerit Luokka:Vuonna 1935 syntyneet Luokka:Vuonna 1990 kuolleet Luokka:Liikenneonnettomuudessa kuolleet
Doctor Sleep (elokuva)

Doctor Sleep on vuonna 2019 ensi-iltansa saanut Mike Flanaganin ohjaama ja käsikirjoittama kauhuelokuva. Se perustuu Stephen Kingin romaaniin Tohtori Uni. Kirjan tavoin elokuva on Kingin kirjoittaman Hohdon jatko-osa, mutta samalla se on Stanley Kubrickin ohjaaman samannimisen elokuvasovituksen (1980) jatko-osa. Elokuvassa seurataan aikuiseksi kasvanutta Danny Torrancea, joka yrittäessään päästä yli Overlook-hotellissa kokemistaan kauhuista päätyy tekemisiin nuoren ”hohtavan” Abra Stonen kanssa. Danny ottaa tavoitteekseen suojella Abraa. Dannya näyttelee Ewan McGregor. Elokuvan ensi-ilta Yhdysvalloissa oli 8. marraskuuta 2019, Suomessa sitä ennen 1. marraskuuta. Yhdysvalloissa avausviikonlopun lipputulot olivat vain 14 miljoonaa dollaria. Arvioijat pääasiassa kehuivat elokuvan tunnelmaa ja näyttelemistä (etenkin Rebecca Fergusonia), mutta elokuvaa pidettiin liian pitkänä. Me Naiset -lehden Martta Kaukonen piti Kubrickin elokuvan kohtausten kierrättämistä mauttomana. Suunnitelmissa oli myös kolmas elokuva, joka keskittyisi Overlook-hotellin entisen kokin Dick Hallorannin ympärille, mutta Doctor Sleepin huonon lipputuloavauksen vuoksi projektin tulevaisuus on epävarma. Ohjaaja Flanagan on ilmaissut kiinnostuksensa jatkaa Abra Stoneen keskittyvää tarinaa. == Roolit == == Arvosteluja == Helsingin Sanomat Jussi Alroth Hufvudstadsbladet Krister Uggeldahl == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset kauhuelokuvat Luokka:Stephen Kingin teoksiin perustuvat elokuvat
Ford Fiesta (1976)

Ford Fiesta I on Ford Fiestan ensimmäinen sukupolvi, jota valmistettiin vuosina 1976–1983. == Ford Fiesta I (1976–1983) == Ensimmäisen sukupolven Fiestan suunnittelu oli aloitettu Saksassa jo 1970-luvun alussa työnimellä ”Bobcat”. Malli päätettiin hyväksyä otettavaksi tuotantoon vuoden 1973 joulukuussa. Ford arvioi vuosittaisen tuotantomäärän olevan noin 500 000 kappaletta ja rakennutti Fiestaa varten uuden tehtaan Espanjan Valenciaan, mutta autoa valmistettiin myös Dagenhamissa Englannissa sekä Saksassa Saarlouisissa. Kölnin tehtaalla Fiestan tuotanto aloitettiin vuonna 1979. Moottoreina Fiestassa olivat uudentyyppiset 1,0- (40 hv) ja 1,1-litraiset (52 hv) versiot Kent-työntötankomoottorista. Niitä kutsuttiin valmistuspaikkansa mukaan nimellä Valencia. Voimansiirtona oli nelivaihteinen manuaalivaihteisto. Useista kilpailijoistaan poiketen Fiestassa käytettiin kierrejousia vääntösauvajousituksen sijaan. Pyörät olivat 12-tuumaiset, edessä oli levy- ja takana rumpujarrut. Fiestaa vietiin myös Yhdysvaltoihin tehokkaammalla läpihengittävällä 1,6-litraisella Crossflow-moottorilla. Autoissa oli eurooppalaisesta mallista poiketen pyöreät ajovalot, katalysaattori ja suuremmat muovipuskurit. Vuonna 1980 tarjolle tuli 1,3-litraisella (74 hv) Kent-moottorilla varustettu Supersport. Seuraavana vuonna esiteltiin 1,6-litrainen (84 hv) XR2-versio, jossa oli muovipuskurit ja pyöreät ajovalot perusmallista poiketen. Vilkut oli siirretty ajovalojen yhteydestä puskuriin. Vuonna 1981 Fiesta sai suuremmat puskurit ja muutamia muita pienempiä uudistuksia. == Lähteet == == Aiheesta muualla == Fiesta (1976) Luokka:B-segmentin autot Luokka:1970-luvun autot Luokka:1980-luvun autot
Ford Fiesta (1983)

Ford Fiesta II on Ford Fiestan toinen sukupolvi, jota valmistettiin vuosina 1983–1989. == Ford Fiesta II (1983–1989) == Toisen sukupolven Fiesta esiteltiin kesällä 1983, ja uudistukset olivat hyvin maltillisia. Malli oli oikeastaan vain perusteellisen kasvojenkohotuksen kokenut versio edeltäjästään, sillä pohjalevy ja kori olivat ennallaan. Ulkonäköä oli kuitenkin nykyaikaistettu. Voimanlähteeksi oli aluksi saatavana vain edellisestä sukupolvesta periytyvä 1,1-litrainen Valencia-moottori. Vuonna 1984 mallistoa täydensi myös uusi 1,3-litrainen CVH (68 hv) viisivaihteisella vaihteistolla. Samaan aikaan markkinoille tuli XR2-malli uudella 1,6 litran (96 hv) moottorilla, jota oli käytetty aiemmin Escort XR3:ssa. Siinä oli myös muista malleista poiketen 40-litrainen polttoainesäiliö. XR2:n tunnisti puskurin punaisesta raidasta. Fiestaan oli nyt ensimmäistä kertaa saatavana 1,6-litrainen (53 hv) dieselmoottori. Se oli bensiinimoottoreita taloudellisempi, mutta varsin karkeakäyntinen. Helmikuussa 1986 kaikki mallit saivat 40 litran polttoainesäiliön. Marraskuussa 1986 XR2:n 1,6-litrainen moottori sai uuden sylinterikannen ja kaasuttimen. Uudistukset vähensivät päästöjä, mutta teho putosi 94 hevosvoimaan. Samalla 1,1-litraisen yhteyteen tuli saataville viisivaihteinen manuaalivaihteisto. 1,3-litrainen CVH korvattiin uudella 1,4-litraisella (74 hv) mallilla ja kaikki moottorit muokattiin käymään lyijyttömällä bensiinillä. Toukokuusta 1987 alkaen 1,1-litraisen yhteyteen sai myös portaattoman CVT-automaattivaihteiston, joka kuitenkin jäi melko harvinaiseksi. == Lähteet == == Aiheesta muualla == Fiesta (1983) Luokka:B-segmentin autot Luokka:1980-luvun autot
Ford Fiesta (1989)

Ford Fiesta III on Ford Fiestan kolmas sukupolvi, jota valmistettiin vuosina 1989–1997. == Ford Fiesta III (1989–1997) == Kolmannen sukupolven Fiesta esiteltiin loppuvuonna 1988. CVH-moottorit oli otettu suoraan edeltäjästä. Lisäksi uutuutena olivat 1,0-, 1,1- ja 1,3-litraiset HCS-versiot aikaisemmasta Valencia-tyyppisestä moottorista. Dieselmoottori kasvoi 1,8-litraiseksi. Ensimmäistä kertaa Fiesta oli nyt saatavana myös viisiovisena mallina. Kilpailevia malleja Opel Corsaa, Fiat Unoa ja Peugeot 205:tä oli saanut viisiovisina jo aikaisemmin, minkä vuoksi kyseisen korimallin puuttuminen oli ollut Fiestan heikkous. Vuodesta 1991 lähtien valmistettiin Fiestaan perustuvaa Courier-pakettiautoa, jossa oli korotettu takaosa. Uudessa XR2i:ssä oli kahdeksanventtiilinen 104-hevosvoimainen CVH-moottori. Vuonna 1992 moottoriksi vaihtui uusi 1,6-litrainen 16-venttiilinen Zetec. XR2i jätettiin pois mallistosta vuonna 1994, jolloin tilalle tuli Si-malli 1,4-litraisella CVH:lla tai 1,6 litran Zetecillä. vasen|pienoiskuva|Kolmannen sukupolven facelift-malli.Suorituskykyisin malli, RS Turbo, esiteltiin huhtikuussa 1990. Erot XR2i:hin olivat 14 tuuman kevytmetallivanteet, korinvärinen takaspoileri, konepellin ilmanottoaukot ja vihreäsävyiset ikkunalasit. Sisustukseen kuului Recaron urheiluistuimet, kolmepuolainen urheiluohjauspyörä RS-logolla ja nahkaverhoiltu vaihteenvalitsimen nuppi. Moottorina oli sama 1,6-litrainen CVH kuin XR2i:ssä, mutta siinä oli Garretin turboahdin, joka nosti tehon 104:stä 133 hevosvoimaan. Vuonna 1992 RS Turbo korvattiin RS 1800 -mallilla. Siinä oli 1,8-litrainen (130 hv) Zetec-moottori 1,6-litraisen turboahdetun sijaan. Moottorit muuttuivat suihkutustyyppisiksi vuonna 1991. Pienen kasvojenkohotuksen malli sai vuonna 1994, jolloin korirakennetta jäykistettiin paremman turvallisuuden takaamiseksi. Samalla myös kuljettajan turvatyyny tuli vakiovarusteeksi. Ulkonäköön tehtiin pieniä uudistuksia sen nykyaikaistamiseksi, muun muassa vilkut muuttuivat kirkaslasisiksi. Vaikka neljäs sukupolvi tuli markkinoille vuonna 1995, jäi vanha malli myyntiin sen rinnalle Fiesta Classic -nimisenä. Kolmannen sukupolven valmistus päättyi lopulta vuonna 1997. == Lähteet == == Aiheesta muualla == Fiesta (1989) Luokka:B-segmentin autot Luokka:1980-luvun autot Luokka:1990-luvun autot
Ford Fiesta (1995)

Ford Fiesta IV on Ford Fiestan neljäs sukupolvi, jota valmistettiin vuosina 1995–2002. == Ford Fiesta IV (1995–2002) == Neljännen sukupolven Fiesta esiteltiin vuonna 1995. Perusrakenne oli sama kuin edellisessä mallissa, mutta suurin osa komponenteista, kuten jousitus, olivat täysin uusia. Fiestan ajo- ominaisuudet ja turvallisuus olivat luokkansa huippua. Euro NCAP -kolaritestissä vuonna 1997 Fiesta ylsi kolmen tähden tulokseen, jonka samassa kokoluokassa saavutti sen lisäksi vain Volkswagen Polo. Neljännen sukupolven Fiestaan perustui myös pieni coupé, Ford Puma, jota rakennettiin Saksan Kölnissä. Samoin ensimmäisen sukupolven Ford Ka:n tekniikka oli suurilta osin peräisin Fiestasta. Myös neljännestä sukupolvesta tuli korotetulla takaosalla varustettu pakettiautoversio, Courier. 1,25- ja 1,4-litraiset bensiinimoottorit olivat osa uutta Zetec SE -perhettä. Dieselmoottori oli sama 1,8-litrainen kuin edellisessä sukupolvessa, mutta siihen oli tehty pieniä uudistuksia. Vuonna 1999 Fiesta sai uudet ajovalot, puskurit ja etusäleikön. Uusi ulkoasu noudatteli New Edge Design -muotokieltä. Uutena moottorina oli 16-venttiilinen 1,6-litrainen (103 hv) Zetec S. Samalla tuotantolinjalla Fiestan kanssa valmistettiin vuosina 1996–2002 myös sen sisarmallia, jonka nimi oli Mazda 121. Se on käytännössä täysin sama auto kuin neljännen sukupolven Fiesta pieniä kosmeettisia eroja lukuun ottamatta. Neljännen sukupolven Ford Fiesta oli viimeinen automalli, jota valmistettiin Englannissa Dagenhamin tehtaalla ennen sen sulkemista vuonna 2002. == Lähteet == == Aiheesta muualla == Fiesta (1995) Luokka:B-segmentin autot Luokka:1990-luvun autot Luokka:2000-vuosikymmenen autot
Ford Fiesta (2002)

Ford Fiesta V on Ford Fiestan viides sukupolvi, jota valmistettiin vuosina 2002–2008. == Ford Fiesta V (2002–2008) == Täysin uudistunut viidennen sukupolven Fiesta esiteltiin keväällä 2002. Sisustusmateriaalien laatuun ja viimeistelyyn oli kiinnitetty edellisiä sukupolvia enemmän huomiota. Fiesta oli jälleen turvallisuuden osalta luokkansa kärkeä, saavuttaen vuoden 2002 Euro NCAP -kolaritestissä hyvän neljän tähden tuloksen. Viidennen sukupolven Fiestan alustaan ja tekniikkaan perustui myös pieni tila-automalli Ford Fusion. Lisäksi Intiassa vuosina 2010–2015 valmistettu Ford Figo oli kevyesti uudistettu viidennen sukupolven Fiesta. Moottorivalikoima koostui aluksi 1,3- (70 hv), 1,4- (80 hv) ja 1,6-litraisista (100 hv) bensiinimoottoreista sekä yhteispaineruiskutteisesta 1,4 litran (70 hv) TDCi-dieselistä. Lokakuussa 2004 markkinoille tuli myös 1,6-litrainen (90 hv) TDCi. Ensimmäistä kertaa saatavana olivat perinteinen nelivaihteinen automaattivaihteisto sekä viisivaihteinen Durashift-robottivaihteisto.Geneven autonäyttelyssä 2004 esiteltiin urheilullinen Fiesta ST, jossa on 2,0-litrainen 150 hevosvoimaa tehoa tuottava Duratec-bensiinimoottori. Auton huippunopeus on 208 km/h. Alusta on säädetty urheilullisemmaksi, ja ST on aina kolmiovinen. Tavallisesta Fiestasta ST:n erottaa aggressiivisemmista puskureista ja sivuhelmoista, takaspoilerista ja 17 tuuman kevytmetallivanteista. Ovenkahvat ja kylkilistat ovat muista malleista poiketen korinväriset. ST-mallissa on osittain nahkaverhoillut urheiluistuimet ja urheilullinen ohjauspyörä ST-logoilla. Valinnaisvarusteena sai konepellin, katon ja takaluukun raidat (kuvassa). Varustetasot olivat Suomessa Ambiente, Trend ja Ghia. Perusmalli Ambienteen kuului muun muassa neljä turvatyynyä, ABS-jarrut hätäjarruassistentilla, takaistuimen pääntuet ja keskipaikan kolmipisteturvavyö, 14 tuuman teräsvanteet pölykapselein, lämmitettävät etuistuimet, keskuslukitus ja sähköikkunat edessä. Trendissä oli Ambienten lisäksi Ford 4500 -radio/CD- soitin, etusumuvalot, kauko-ohjattu keskuslukitus, korinväriset puskurit ja nahkaverhoiltu ohjauspyörä. Ylellisimmässä Ghiassa oli kromattu etusäleikön kehys, korinvärinen takaluukun lista, kevytmetallivanteet, sähköpeilit, lukuvalot ja manuaali-ilmastointi. Vuonna 2006 Fiesta sai uudet puskurit, etusäleikön, etu- ja takavalot sekä suuremmat sivupeilit. Sisällä kojelauta ja keskikonsoli saivat pieniä muutoksia, kuten uuden mittariston. Myös värivalikoima ja verhoilukankaat uudistettiin. Kaikissa malleissa oli nyt Ford 6000 -radio/CD-soitin vakiovarusteena. Vuonna 2007 uudeksi varustetasoksi tuli Limited, jossa oli muun muassa korinväriset ovenkahvat ja kylkilistat, ilmastointi, sähköpeilit ja alumiinikoristeltu ohjauspyörä. == Lähteet == == Aiheesta muualla == Fiesta (2002) Luokka:B-segmentin autot Luokka:2000-vuosikymmenen autot
Ford Fiesta (2017)

Ford Fiesta VII on Ford Fiestan seitsemäs sukupolvi, jota on valmistettu vuosina 2017–2023. Se ei ole täysin uusi malli, vaan perustuu edelleen samalle pohjalevylle kuin edeltäjänsä. == Ford Fiesta VII (2017–2023) == Seitsemännen sukupolven Fiesta esiteltiin Kölnissä marraskuussa 2016 Fordin Go Further -tapahtumassa. Malli tuli markkinoille keväällä 2017. Auto on edeltäjäänsä kokonaispituudeltaan 71 millimetriä pidempi, 12 millimetriä leveämpi ja akseliväliltään neljä millimetriä pidempi. Valmistajan mukaan takaistuimella on 16 millimetriä enemmän polvitilaa. Ulkonäköä enemmän muutoksia on tehty sisätiloihin, jossa fyysisten painikkeiden määrää on vähennetty. Käytetyt materiaalit ovat myös valmistajan mukaan aikaisempaa korkeatasoisempia. Mallistossa ovat perusmallien lisäksi ylellinen Vignale ja katumaasturimainen Active. Vuoden 2017 Euro NCAP -kolaritestistä Fiesta sai tulokseksi täydet viisi tähteä. Bensiinimoottoriksi Fiestaan on valittavissa turboahdettu 1,0-litrainen EcoBoost (100/125/140 hv) tai 1,1-litrainen (70/85 hv) vapaasti hengittävä moottori. Dieselmoottori on 1,5-litrainen TDCi (85/120 hv). Ford Fiesta ST esiteltiin Geneven autonäyttelyssä keväällä 2017. Sen voimanlähteenä on kolmisylinterinen turboahdettu 1,5-litrainen bensiinimoottori, jonka teho on 197 hevosvoimaa. Kiihtyvyys nollasta sataan on 6,5 sekuntia, joka on neljä sekunnin kymmenesosaa edellistä ST-mallia nopeampi. Malli on saatavana sekä kolmi- että viisiovisina versioina. Syksyllä 2021 Fiesta sai muun muassa aiempaa suuremman etusäleikön. Fordin logo siirtyi myös konepellin reunasta säleikön yhteyteen. LED-ajovalot tulivat vakiovarusteeksi kaikkiin malleihin, lisäksi saataville tuli myös mukautuvat LED-matriisiajovalot, jotka ovat vakiona ST:ssä. == Lähteet == == Aiheesta muualla == Fiesta (2017) Luokka:B-segmentin autot Luokka:2010-luvun autot Luokka:2020-luvun autot
Monologi (albumi)

Monologi on Jenni Vartiaisen vuonna 2018 julkaistu neljäs studioalbumi. Se nousi ensimmäisellä listaviikollaan (37/2018) Suomen virallisen albumilistan kärkeen. == Kappaleet == Kaikki kappaleet säv. Jenni Vartiainen ja Jurek, san. Jenni Vartiainen, ellei toisin mainita. # # # # # # # # # == Lähteet == ==Aiheesta muualla== * Monologi Discogs.comissa Luokka:Jenni Vartiaisen albumit Luokka:Vuoden 2018 albumit
Pyhä Modestus

Pyhä Modestus (myös Modeste tai Modest; kuollut 489 Trier, Saksa) oli Trierin 19. piispa, pyhän piispa Miletuksen seuraaja ja itsekin pyhimys. Hänen elämästään tiedetään hyvin vähän, mutta hänen kerrotaan saarnanneen kaupunkinsa kaduilla, paastonneen järjestelmällisesti ja taistelleen väkensä köyhyyttä, papiston kuria ja korruptiota vastaan. Pyhimys hallitsi aikana, jolloin kaupunki joutui frankkien hallinnon alaiseksi, erityisesti frankkien kuninkaiden Meroveon ja Kilderik I:n invaasion aikana. Piispa kärsi paljon tuona vaikeana aikana, kuoli lopulta luonnollisista syistä ja haudattiin Trieriin Sant’Eucarion kirkkoon, joka 1100-luvulta on kantanut nimeä pyhä Matthias. Hänen muistopäiväänsä vietetään 24. helmikuuta. == Lähteet == Luokka:Piispat Luokka:Pyhimykset Luokka:Trierin historia Luokka:Vuonna 489 kuolleet Luokka:Syntymävuosi tuntematon
Edward Vesterinen

Edward Gabriel Vesterinen (s. 31. lokakuuta 2000 Helsinki) on suomalais- latvialainen amerikkalaisen jalkapallon pelaaja, pelipaikaltaan puolustuksen linjamies. Hän edustaa Länsi-Virginian yliopistoa Yhdysvaltojen yliopistosarjassa. Suomessa Vesterinen on edustanut Helsinki Roostersia.http://jenkkifutis2018.fi/en/finland/ Viitattu 20.12.2018Edward Vesterinen Helsinki Roosters SAJL valitsi vuonna 2017 Vesterisen Vuoden Nuoreksi.https://www.sajl.fi/liitto_ja_seurat/palkitut/vuoden-nuori/ Viitattu 20.12.2018 Hänet valittiin kaudella 2019 vuoden linjamieheksi. Vesterinen sai vuoden 2020 kesällä neljän vuoden stipendin Länsi-Virginian yliopistoon, jossa lukuvuosi maksaa normaalisti noin 40 000 dollaria. Stipendi tarkoittaa ilmaista opiskelupaikkaa, ilmaista asumista, ruokailua sekä rahallista tukea, joka on noin 500 dollaria kuukaudessa. == Lähteet == Luokka:Elävät henkilöt Luokka:Vuonna 2000 syntyneet Luokka:Suomalaiset amerikkalaisen jalkapallon pelaajat
Heikki Vaiste

Heikki Tapani Vaiste (s. 1946) on suomalainen liikemies ja kiinteistösijoittaja. Hän perusti Turkuun vuonna 1976 painepesuun ja imutöihin erikoistuneen Pesutekniikka Oy:n, joka laajeni kymmenessä vuodessa valtakunnalliseksi 60 auton ja sadan hengen yritykseksi ja alansa markkinajohtajaksi. Vuonna 1987 Vaiste myi Pesutekniikan ServiSystems Oy:lle ja alkoi 1990-luvun alussa sijoittaa teollisuus- ja liikekiinteistöihin Turun seudulla. Hän on saanut kunniatohtorinKunniatohtori Heikki Vaiste. TS. ja kiinteistöneuvoksen arvonimet. 2010-luvun keskivaiheilla Vaisteen omistuksiin kuului muun muassa Turun linja-autoaseman vieressä sijaitseva, poliisiasemanakin toimineeseen entiseen huoltamorakennukseen saneerattu Hotelli Helmi, enemmistö Pitkänmäen Manhattanin liikekiinteistöstä sekä viereinen Pukkilan entinen kaakelitehdas, jonne Vaiste aikoo rakentaa asuntoja. Yhteensä omistuksia oli puolensadassa kohteessa arviolta 200 000 neliömetriä. Rotaritoimintaa, maanpuolustustyötä ja golfia harrastava Vaiste toimi aiemmin Kaarinan Kokoomuksen puheenjohtajana, mutta pitää nykyistä kokoomuspuoluetta liian vasemmistolaisena. Vaiste on ollut Turun Toriparkin aktiivinen puolestapuhuja. == Vaalirahoitus == Heikki Vaiste on kerännyt Alexander Stubbille rahoitusta presidentinvaaleissa 2024 yhdessä turkulaisen liikemiesten porukan kanssa. Vaalirahoitusta keräävää porukkaa on yhdistänyt yrittäjähenkisyys ja kokoomuslainen ideologia. ==Lähteet== Luokka:Suomalaiset yrittäjät Luokka:Suomalaiset liikemiehet Luokka:Vuonna 1946 syntyneet Luokka:Elävät henkilöt
Kiertohapsikka

Kiertohapsikka (Ruppia cirrhosa, syn. Ruppia spiralis) on hapsikkakasvien (Ruppiaceae) heimoon ja hapsikoiden (Ruppia) sukuun kuuluva kasvilaji. Se muistuttaa paljolti merihapsikkaa (Ruppia maritima) sekä jonkin verran myös hapsivitaa (Stuckenia pectinata) ja merivitaa (Stuckenia filiformis). Näistä vitalajeista kiertohapsikan voi kuitenkin erottaa kukintojen muodon, lehtien ulkonäön sekä kielekemäisen rakenteen perusteella. Merihapsikasta kiertohapsikan voi erottaa lehtituppien sekä kukintojen ulkonäön perusteella. Kiertohapsikka on monivuotinen uposkasvi, joka kasvaa koko ajan vedenpinnan alapuolella. Sen varsi on tyveltä sivulle päin kaartuva ja kiertynyt, mutta kärkeä kohti ylöspäin kaartuva. Varret ovat rentoja sekä neulamaisen ohuita. Lehdet ovat hyvin kapeita, tylppäkärkisiä ja hienosahalaitaisia. Lehtien tyvillä on pitkät lehtitupet, mutta ei kielekemäistä rakennetta, joka taas löytyy hapsividalta ja jouhividalta. Kiertohapsikan kukat sijaitsevat pareittain ylimpien lehtien lehtitupissa. Kukinnan aikaan kukat ovat lähes näkymättömissä, mutta kukinnan jälkeen lehtitupista kasvaa useita kymmeniä senttimetrejä pitkä spiraalimaisesti kiertynyt varsi, jossa kukat ovat sarjankaltaisissa rykelmissä. Kiertohapsikka kasvaa sekä suolaisessa vedessä että murtovedessä pehmeäpohjaisilla kasvupaikoilla. Kiertohapsikka suosii hiekkapohjaisia ja suojaisia paikkoja. Suomessa kiertohapsikkaa tavataan lounaisilla rannikkoalueilla sekä Ahvenanmaalla, joskin monilta paikoilta viimeisimmät havainnot ovat yli 30–50 vuoden takaa. == Lähteet == == Aiheesta muualla == * Laji.fi: Kiertohapsikka (Ruppia spiralis) * Global Biodiversity Information Facility (GBIF): Ruppia cirrhosa * Integrated Taxonomic Information System (ITIS): Ruppia cirrhosa * Flora of North America: Ruppia cirrhosa Luokka:Hapsikat
USS PC-812

USS PC-812 oli Yhdysvaltain laivaston vuonna 1944 vesillelaskettu PC-461-luokan partioalus. == Valmistus == Alus tilattiin Commercial Iron Worksiltä Portlandista Oregonista, missä köli laskettiin 27. marraskuuta 1943. Alus laskettiin vesille 11. helmikuuta 1944 ja otettiin palvelukseen 4. toukokuuta 1945.uboat.net == Palvelus == Yhdysvaltain laivasto poisti aluksen palveluksesta pian sotatoimien päätyttyä ja se luovutettiin Portugalille. == NRP Príncipe == Portugalin laivasto otti 1948 aluksen palvelukseen nimellä NRP Príncipe. Alus on poistettu palveluksesta. == Lähteet == Luokka:PC-461-luokan partioalukset
USS PC-811

USS PC-811 oli Yhdysvaltain laivaston vuonna 1943 vesillelaskettu PC-461-luokan partioalus. == Valmistus == Alus tilattiin 27. helmikuuta 1942 Commercial Iron Worksiltä Portlandista Oregonista, missä köli laskettiin 6. marraskuuta 1943. Alus laskettiin vesille 18. joulukuuta ja otettiin palvelukseen 17. huhtikuuta 1945.uboat.net == Palvelus == Yhdysvaltain laivasto poisti aluksen palveluksesta pian sotatoimien päätyttyä ja se luovutettiin Portugalille. == NRP Madeira == Portugalin laivasto otti 1948 aluksen palvelukseen nimellä NRP Madeira. Alus on poistettu palveluksesta. == Lähteet == Luokka:PC-461-luokan partioalukset
USS PC-818

USS PC-818 oli Yhdysvaltain laivaston vuonna 1943 vesillelaskettu PC-461-luokan partioalus. == Valmistus == Alus tilattiin 10. elokuuta 1942 Albina Engine and Machine Worksiltä Portlandista Oregonista, missä köli laskettiin 4. maaliskuuta 1943. Alus laskettiin vesille 30. maaliskuuta ja otettiin palvelukseen 3. elokuuta.uboat.net == Palvelus == Yhdysvaltain laivasto poisti aluksen palveluksesta 8. toukokuuta 1946. Alus luovutettiin Portugalille. == NRP Madeira == Portugalin laivasto otti 1948 aluksen palvelukseen nimellä NRP Sal. Alus on poistettu palveluksesta. == Lähteet == Luokka:PC-461-luokan partioalukset
Kupariftalosyaniini

Kupariftalosyaniini (C38H16N8Cu) on kuparin ja ftalosyaniinin muodostama kompleksiyhdiste. Yhdistettä käytetään pigmenttinä esimerkiksi maaleissa. ==Ominaisuudet== Huoneenlämpötilassa kupariftalosyaniini on väriltään sinistä kiteistä ainetta. Se on polymorfista eli sillä on useita eri kidemuotoja. Siitä tunnetaan muun muassa α-, β-, γ-, δ- ja ε-muodot. Näistä yleisimmät ovat sävyltään punertava α-muoto ja vihertävä β-muoto. Värisävy riippuu kidemuodon lisäksi myös aineen hienojakoisuudesta. Kupariftalosyaniini ei liukene veteen eikä orgaanisiin liuottimiin. Happo- tai emäsliuoksiin se sen sijaan on liukoista. Kupariftalosyaniini kestää hyvin korkeitakin lämpötiloja ja on myös kemiallisesti stabiili.Edward E. Jaffe: Pigments, Organic, Kirk-Othmer Encyclopedia of Chemical Technology, John Wiley & Sons, New York, 2004. Viitattu 4.10.2018Gerd Löbbert: Phthalocyanines, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.10.2018 ==Valmistus ja käyttö== Kupariftalosyaniinin valmistamiseen on kaksi menetelmää. Yhdistettä voidaan valmistaa kuparisuolan ja ftaalianhydridin ja urean tai kuparisuolan ja ftalonitriilin välisellä reaktiolla. Katalyyttinä voidaan käyttää molybdaattisuoloja. Lähtöaineita kuumennetaan joko liuoksessa tai reaktio suoritetaan ilman liuotinta sulattamalla lähtöaineet. Tuote voidaan puhdistaa tarvittaessa sublimoimalla inertin suojakaasun läsnä ollessa. Väriainekäyttöä varten tuote jauhetaan haluttuun partikkelikokoon. Kupariftalosyaniinia käytetään runsaasti sinisenä pigmenttinä. Sen käyttökohteita ovat muun muassa maalien, pinnoitteiden ja musteiden valmistus sekä muovien värjäys. Yhdisteen hyviä ominaisuuksia väriaineena ovat muun muassa kirkkaus ja hyvä stabiilius. ==Lähteet== ==Aiheesta muualla== * *ftalosiniset mm. ftalosyaniinisininen, thalosyaanisininen, winsorinsininen, monastraalisininen, heleänsini, heliogensini, heliogeenisininen Coloria.net Luokka:Kupariyhdisteet Luokka:Siniset väriaineet
Finto

Finto on Kansalliskirjaston ylläpitämä verkkopalvelu, joka toimii julkaisu- ja kehitysalustana suomenkielisille ontologiolle ja sanastoille. Sen tarkoituksena on edistää julkisen sektorin tietovarantojen semanttista yhteentoimivuutta. Finton perustana ovat Helsingin yliopiston ja Aalto- yliopiston vuosina 2003–2012 käynnissä olleet FinnONTO-hankkeet, joissa kehitettiin Suomeen kansallisen tason semanttisen webin tietoinfrastruktuuri. Hankkeiden tuloksena syntyi vuonna 2008 ONKI-ontologiakirjasto, jonka pohjalta Finto avattiin vuonna 2014. Fintoa rahoittavat valtiovarainministeriö sekä opetus- ja kulttuuriministeriö. Fintosta löytyy Yleisen suomalaisen asiasanaston (YSA) ja Yleisen suomalaisen ontologian (YSO) lisäksi monia erikoisalojen sanastoja ja ontologioita. == Lähteet == == Aiheesta muualla == * Finto.fi * Finto 10 vuotta -juhlaseminaari: Miten FinnONTO-hankkeesta syntyi Finto * Finto 10 vuotta -juhlaseminaari: Finto-palvelu - 10 vuotta linkitettyjä sanastoja ja ontologioita * Luokka:Suomalaiset verkkosivustot Luokka:Ontologia Luokka:Kansalliskirjasto (Suomi)
Vivi Wahlström

Vivi Lilja Wahlström (s. 19. marraskuuta 2001 Helsinki) on suomalainen näyttelijä. Hänet tunnetaan Salatut elämät -televisiosarjasta Viola Angervuon roolista, jota hän on esittänyt vuodesta 2016 alkaen jolloin hän korvasi hahmoa aiemmin esittäneen Annalisa Tyrväisen. == Yksityiselämä == Wahlströmin isä on näyttelijä-ohjaaja Toni Wahlström ja isoisä näyttelijä Raimo Wahlström. == Filmografia == Televisiosarjat Televisiosarjat Televisiosarjat Vuosi Sarja Rooli 2015 Big Bang! Hissaminsa 2016–2024 Salatut elämät Viola Angervuo 2018–2019 Kämppä tyhjänä Viola Angervuo 2018 Pahainpäivä Viola Angervuo 2019 Pihlajasatu Viola Angervuo 2019 Tuuliranta Viola Angervuo Lyhytelokuvat Lyhytelokuvat Lyhytelokuvat Vuosi Lyhytelokuva Rooli 2012 I’ve Only Just Begun lapsi autossa Elokuvat Elokuvat Elokuvat Vuosi Elokuva Rooli 2002 Kymmenen riivinrautaa vauva Virtanen 2024 Koston enkeli Niina == Lähteet == == Aiheesta muualla == * * * Vivi Wahlströmin profiili Näyttelijäliiton sivuilla * Vivi Wahlström katseen kohteena, Yle 24.10.2023 Luokka:Suomalaiset televisionäyttelijät Luokka:Vuonna 2001 syntyneet Luokka:Elävät henkilöt
USS PC-1257

USS PC-1257 oli Yhdysvaltain laivaston vuonna 1944 vesillelaskettu PC-461-luokan partioalus. == Valmistus == Alus tilattiin 18. toukokuuta 1942 Luders Marine Construction Companyltä Stamfordista Connecticutista, missä köli laskettiin 24. marraskuuta 1943. Alus laskettiin vesille 23. heinäkuuta 1944 ja otettiin palvelukseen 21. joulukuuta.uboat.net == Palvelus == Yhdysvaltain laivasto poisti aluksen palveluksesta pian toisen maailmansodan jälkeen ja se luovutettiin Portugalille. == NRP Santiago == Portugalin laivasto otti 1948 aluksen palvelukseen nimellä NRP Santiago. Alus on poistettu palveluksesta. == Lähteet == Luokka:PC-461-luokan partioalukset
USS PC-1256

USS PC-1256 oli Yhdysvaltain laivaston vuonna 1944 vesillelaskettu PC-461-luokan partioalus. == Valmistus == Alus tilattiin 18. toukokuuta 1942 Luders Marine Construction Companyltä Stamfordista Connecticutista, missä köli laskettiin 28. lokakuuta 1943. Alus laskettiin vesille 21. toukokuuta 1944 ja otettiin palvelukseen 27. lokakuuta.uboat.net == Palvelus == Yhdysvaltain laivasto poisti aluksen palveluksesta pian toisen maailmansodan jälkeen ja se luovutettiin Portugalille. == NRP São Tome == Portugalin laivasto otti 1948 aluksen palvelukseen nimellä NRP São Tome. Alus on poistettu palveluksesta. == Lähteet == Luokka:PC-461-luokan partioalukset
USS PC-1259

USS PC-1259 oli Yhdysvaltain laivaston vuonna 1944 vesillelaskettu PC-461-luokan partioalus. == Valmistus == Alus tilattiin 18. toukokuuta 1942 Luders Marine Construction Companyltä Stamfordista Connecticutista, missä köli laskettiin 28. tammikuuta 1944. Alus laskettiin vesille 7. lokakuuta ja otettiin palvelukseen 6. maaliskuuta 1945.uboat.net == Palvelus == Yhdysvaltain laivasto poisti aluksen palveluksesta pian toisen maailmansodan jälkeen ja se luovutettiin Portugalille. == NRP São Vicente == Portugalin laivasto otti 1948 aluksen palvelukseen nimellä NRP São Vicente. Alus on poistettu palveluksesta joko vuonna 1968 tai 1969.Gardiner, Robert s. 321 == Lähteet == * === Viitteet === Luokka:PC-461-luokan partioalukset